ADÁSVÉTELI SZERZŐDÉS

FortiGate 200F tűzfal eszközök licenc beszerzése

amely létrejött egyrészről

**Budapest Főváros VIII. kerület Józsefvárosi Polgármesteri Hivatal**

székhely: 1082 Budapest, Baross u. 63-67.

adószám: 15508009-2-42

statisztikai számjel: 15508009-8411-325-01

törzsszám: 508001

képviselő neve: dr. Lehoczky Balázs jegyzői jogkörben eljáró aljegyző

bankszámlaszám: 11784009-15735715-00000000

továbbiakban, mint **Vevő,**

másrészről az

………………….

székhely:

cégjegyzékszám:

adószáma:

bankszámla száma:

képviseletre jogosult:

a továbbiakban, mint **Eladó**

a továbbiakban együttesen: Felek között alulírott helyen és napon az alábbi feltételek szerint.

1. **Előzmények**
2. A Vevő, mint Ajánlatkérő közbeszerzési értékhatárt el nem érő beszerzési eljárást indított ………….…..én, „2 db FortiGate 200F tűzfal eszközök licenc beszerzése” tárgyban.
3. A …./….. (..... /.....) számú jegyzői döntés alapján a beszerzési eljárás nyertese az Eladó lett.
4. Jelen szerződés elválaszthatatlan, 1. sz. melléklete a jelen Szerződés I.1. pontjában meghatározott Ajánlattételi felhívás, 2. sz. melléklete az Eladó, mint nyertes ajánlattevő ajánlata, 3. sz. melléklete a …./….. (..... /.....) számú jegyzői döntés.
5. A jelen Szerződés I.3. pontjában meghatározott dokumentumok a teljesítés során egyaránt irányadóak.
6. **A szerződés tárgya**
7. **Eladó** nyertes árajánlatában vállalja: 2 db FortiGate 200F tűzfal eszközök licenc (a továbbiakban: Termékek) eladását.
8. **Eladó** vállalja, hogy a jelen Szerződés aláírását követő 30 napon belül a Termékeket hiánytalanul leszállítja a 1082 Budapest, Baross utca 63-67. szám alatti teljesítési helyére, és átadja a Vevő részére.
9. A szállítás hivatali munkaidőben kell megtörténjen. Amennyiben a teljesítési határidő utolsó napja nem hivatali munkanapra esik, akkor a teljesítési határidő utolsó napjának a következő hivatali munkanapot kell tekinteni.
10. **Az ellenérték és megfizetése**
11. A jelen Szerződés II/1. pontjában meghatározott Termékek vételára: ……………...-Ft + Áfa, azaz bruttó …………...-Ft.
12. **Eladó** kijelenti, hogy a Termékek vételára – az egyes tételek tekintetében is – magában foglalja a szerződésszerű teljesítés összes költségét, így különösen szállítási, a jótállási és szavatossági kötelezettségek költségeit.
13. **Vevő** kijelenti, hogy a vételár pénzügyi fedezete a Budapest Főváros VIII. kerület Józsefvárosi Önkormányzat Képviselő-testületének 346/2023. (XI. 23.) számú határozata alapján biztosított.
14. **Vevő** előleget nem fizet.
15. **Eladó** a számláját a szerződésszerű teljesítését követően állíthatja ki. A számla kötelező melléklete a teljesítésigazolás, melynek aláírására az Informatika Iroda irodavezetője jogosult.
16. **Vevő** a vételárat a fentieknek megfelelően kiállított és befogadott, valamint teljesítésigazolt számla ellenében átutalással egyenlíti ki, a számla kézhezvételét követő 15 napon belül az **Eladó**, …………Bank …………….. fiókjánál (……………………..) vezetett ………………………. számlaszámára.
17. **A felek jogai és kötelezettségei**
18. A Termékek átvételét a **Vevő** képviselője az **Eladó** által szolgáltatott, a valós állapotnak megfelelő tartalmú szállítólevél aláírásával és lebélyegzésével igazolja. A szállítólevél aláírása és átadása nem eredményezi a szemrevételezéssel nem észlelhető hibás teljesítéssel kapcsolatos igényekről való lemondást a **Vevő** részéről.
19. Amennyiben az átvételt követően megállapítható a nem szerződésszerű teljesítés a **Vevő** köteles ennek tényét, mennyiségét haladéktalanul az **Eladó** felé írásban jelezni.
20. **Eladó** a hiánnyal, hibával érintett termékeket haladéktalanul, de legkésőbb a tudomására jutástól számított 3 munkanapon belül köteles kicserélni, illetve a hiányt teljeskörűen pótolnia. Fentiek bármelyikének elmaradása **Eladó** részéről súlyos szerződésszegésnek minősül.
21. **Szerződési biztosítékok, szerződésszegés**
22. Késedelemi kötbér: a **Felek** megállapodása szerint, ha **Eladó**, neki felróható okból késedelmesen teljesít, késedelmi kötbér megfizetésére köteles **Vevő** részére, melynek mértéke a késedelem minden napja után 50.000,-Ft/nap, maximuma 30 napi tételnek megfelelő összeg. A kötbér maximumának elérésekor **Vevő** jogosult az adásvételi szerződéstől elállni. A késedelmi kötbér megfizetése mellett **Eladó** továbbra is köteles az adásvételi szerződés szerinti kötelezettségeinek teljesítésére.
23. **Eladó** meghiúsulási kötbér megfizetésére köteles, ha olyan okból, amiért felelős, a szerződés teljesítése meghiúsul. A meghiúsulási kötbér mértéke a szerződés III.1. pontjában meghatározott vételár általános forgalmi adó nélkül számított 20%-a.
24. A kötbér összegét a **Vevő** írásbeli felszólítással 15 napos fizetési határidővel jogosult követelni.
25. **Felek** rögzítik, hogy a kötbérkövetelés behajtásán túlmenően a **Vevő** a szerződésszegésből eredő kárának megtérítését is követelheti az **Eladótól**, a kár összegébe azonban a már megfizetett kötbér összege nem számít bele. A kötbért a **Vevő** jogosult a benyújtott számlából visszatartani és azt a végszámla nettó összegéből levonni.
26. **Eladó** egyebekben a jogszabályokban meghatározott kellékszavatossággal tartozik.
27. Az **Eladó** köteles a **Vevőnél** az eladói szerződésszegésből eredő valamennyi kár megtérítésére, az erre irányuló felhívás kézbesítésétől számított 15 napon belül.
28. **Kapcsolattartásra kijelölt személyek**
29. **Vevő** részéről kapcsolattartásra kijelölt személyek:

Név: Kovács Ádám György irodavezető

Cím: Budapest Főváros VIII. kerület Józsefvárosi Polgármesteri Hivatal Informatikai Iroda (1082 Budapest, Baross u. 63-67.)

E-mail: kovacsa@jozsefvaros.hu, informatika@jozsefvaros.hu

Telefon: +36-1/459-2431,+36-20-384-1989

Név: Weisz Tamás irodavezető-helyettes

Cím: Budapest Főváros VIII. kerület Józsefvárosi Polgármesteri Hivatal Informatikai Iroda (1082 Budapest, Baross u. 63-67.)

E-mail: weiszt@jozsefvaros.hu

Telefon: +36-1/459-2324,+36-20-525-9099

1. **Eladó** részéről kapcsolattartásra kijelölt személy:

Név:

Cím:

E-mail:

Telefon:

1. **Felek** megállapodnak abban, hogy a teljesítéskor az **Eladó** érdekében eljáró személy, illetve a **Vevő** átvétellel megbízott alkalmazottja a teljesítéssel kapcsolatban jognyilatkozatot tehet, e kérdésekben az érintett fél képviselőjének minősül.
2. **A szerződés hatálya, megszűnése**
3. Jelen adásvételi szerződés a mindkét **Fél** általi aláírása napján lép hatályba. Amennyiben a szerződést a Felek eltérő időpontban írták alá, a szerződés az azt utolsóként aláíró fél aláírásának megtétele napján lép hatályba.
4. Rendkívüli felmondásra/elállásra a sérelmet szenvedett fél érdekmúlása esetén van lehetőség. A jelen adásvételi szerződésben súlyos szerződésszegésnek minősített, vagy egyébként annak minősülő esetek önmagukban, minden további bizonyítás vagy mérlegelés nélkül megalapozzák a sérelmet szenvedett fél érdekmúlását.
5. Súlyos szerződésszegésnek minősül különösen:
6. **Vevő** részéről, ha:
	1. a megrendelt és hibás teljesítéssel nem érintett Termékek alapos indok nélküli nem veszi át,
	2. fizetési kötelezettségének a **Vevő** az **Eladó** írásbeli, legalább 5 napos fizetési haladékot tartalmazó felszólítása ellenére sem tesz eleget.
7. **Eladó** részéről súlyos szerződésszegésnek minősül különösen, ha:
	1. a teljesítési határidőt alapos indok nélkül nem tartja meg,
	2. a számlát megfelelő tartalommal, mellékletekkel nem bocsátja ki,
	3. a szerződéses érték 10%-át érintő mértékben hibásan, hiányosan teljesít,
	4. jogerősen felszámolási, törlési eljárás indul ellene, továbbá, ha végelszámolási kérelmet nyújt be.
8. **Egyéb rendelkezések:**
9. **Felek** megállapodnak abban, hogy vitás ügyeket elsősorban tárgyalásos úton rendezik, ennek sikertelensége esetén a Vevő székhelye szerint hatáskörrel rendelkező bíróság illetékességét kötik ki
10. **Felek** vis maior esetében kötelesek egymást haladéktalanul értesíteni. Felek vis maiornak tekintenek minden olyan helyzetet, eseményt, eredményt, amelyet előrelátó tervezés, szerződésszerű teljesítés és kellő gondosság ellenére sem lehetett elkerülni vagy elhárítani annak következményét. A rövid úton (email, telefon) közölt értesítést kötelesek az értesítéstől számított 3 napon belül írásban is megerősíteni.
11. **Felek** megállapodnak abban, hogy amennyiben az adásvételi szerződés bármely pontja kógens jogszabályba ütközne, akkor az adásvételi szerződés fentieket sértő rendelkezése helyébe – minden további jogcselekmény, így különösen az adásvételi szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése az adásvételi szerződés része (vagy a szerződésben szövegszerűen szerepelnie kell) és azt szövegszerűen az adásvételi szerződés nem tartalmazza (az adott rendelkezés az adásvételi szerződés részét képezi).
12. **Feleket** a teljesítés vonatkozásában a kötelmi jogviszonyok teljesítése során általános titoktartási kötelezettség terheli, kivéve a közérdekű vagy közérdekből nyilvánosnak minősülő adatokat. A titoktartási kötelezettség megszegése súlyos szerződésszegésnek minősül és teljes kártérítési felelősséget von maga után.
13. A **Felek** rögzítik, hogy kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679. számú rendelete („GDPR”) rendelkezéseit.
14. **Eladó** jelen szerződés aláírásával nyilatkozik arról, hogy a nemzeti vagyonról szóló 2011. évi CXCVI. törvény (Nvtv.) 3. § (1) bekezdés 1. pontja szerint átlátható szervezetnek minősül, és tudomásul veszi, hogy ezen nyilatkozat változásáról köteles a vevőt haladéktalanul tájékoztatni. Eladó tudomásul veszi, hogy a valótlan tartalmú nyilatkozat alapján megkötött szerződés semmis. Az **Eladó** fentieken túl tudomásul veszi, hogy amennyiben jelen Szerződés megkötését követően beállt körülmény folytán már nem felel meg az Nvtv. 3. § (1) bekezdés 1. pontja szerinti átláthatósági követelményeknek és nem minősül átlátható szervezetnek, és ezt a **Vevő** felhívására sem orvosolja, a **Vevő** a Szerződés azonnali hatályú felmondására jogosult.
15. Az adásvételi szerződés bármely rendelkezésének érvénytelensége az ezzel nem érintett részeinek érvényességét nem érinti.
16. Jelen adásvételi szerződésben nem szabályozott kérdésekben a 2013. évi V. törvény a Polgári Törvénykönyvről vonatkozó rendelkezései az irányadók.
17. Jelen adásvételi szerződést – mely 5 (azaz öt) számozott oldalból áll – **Felek**, mint akaratukkal mindenben megegyezőt, 4 (azaz négy) példányban, eredetben jóváhagyólag írják alá, a szerződésből 3 (azaz három) példány Vevőt, 1 (azaz egy) példány Eladót illeti.

Jelen szerződés elválaszthatatlan részét képezi:

1. számú melléklet: Ajánlattételi felhívás

2. számú melléklet: Eladó nyertes ajánlata

3. számú melléklet: Jegyzői döntés

|  |  |
| --- | --- |
| Budapest, 2024. ……….. |  Budapest, 2024. ……….. |

|  |  |
| --- | --- |
| …………………………….. | ………………………………. |
| Budapest Főváros VIII. kerületJózsefvárosi Polgármesteri Hivatalképviseletébendr. Lehoczky Balázsjegyzői jogkörben eljáró aljegyző**Vevő** | képviseletébenügyvezető**Eladó** |

|  |  |
| --- | --- |
|  Jogi szempontból ellenőrizte:dr. Lehoczky Balázs jegyzői jogkörben eljáró aljegyző nevében és megbízásából................................................dr. Székelyhidi Líviajogi irodavezető |  Fedezete: Pénzügyileg ellenjegyzem:............................................Hőrich Szilviagazdasági vezető |